Die jaar 1989 was 'n gewone jaar wat volgens die Gregoriaanse kalender op 'n Sondag begin het. Dit was die 89ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Prof. CJ (Karools) Reinecke volg Prof. Tjaart van der Walt op as rektor van die PU vir CHO. 17 Februarie — Algerië, Libië, Marokko, Mauritanië en Tunisië stig die Unie van die Arabiese Maghreb. 7 April — Die Sowjetse duikboot Komsomolets sink in die Barentssee. 18 April — Die Tiananmenplein-proteste van 1989 begin. 10 Mei — Die Belgiese aktivis Hélène Passtoors, wat in 1986 weens hoogverraad tien jaar tronkstraf opgelê is, word deur die Suid-Afrikaanse regering vrygelaat en na België gedeporteer. 5 Julie – Die Suid-Afrikaanse staatspresident P. W. Botha en Nelson Mandela ontmoet by Tuynhuys in Kaapstad. 6 September – Laaste algemene verkiesing in die ou Suid-Afrika. Die Nasionale Party wen 89 setels, die Konserwatiewe Party 39 en die Demokratiese Party 33. 14 September – Frederik Willem de Klerk (gebore 18 Maart 1936) word Staatspresident van Suid-Afrika.